Насычаным будзе тэатральны складнік. З прэм’ерай балета "Князь Вітаўт" Вячаслава Кузняцова рушыць да суседзяў наш Вялікі тэатр. Дзяржаўны маладзёжны тэатр пакажа "Варшаўскую мелодыю" Леаніда Зорына. Рэспубліканскі тэатр беларускай драматургіі — дзве п’есы вядомых айчынных драматургаў: "Тры Жызэлі" Андрэя Курэйчыка і "Дажывём да прэм’еры!" Мікалая Рудкоўскага. Беларускі дзяржаўны музычны тэатр правядзе гастролі ў Клайпедзе, а праз паўтара месяца — у Каўнасе. Трохдзённыя гастролі — у Вільнюсе, Клайпедзе, Марыямпалі — чакаюць і Дзяржаўны ансабль танца Беларусі на чале з народным артыстам краіны Валянцінам Дудкевічам.